मैं और मेरी पत्नी लड़के व लड़कियों के कई नामों पर विचार कर रहे थे. जब मैं पोलैंड में फिल्म ‘बंगिस्तान’ की शूटिंग कर रहा था, तो एक दिन मेरी पत्नी जिनेलिया ने कहा कि मैं बच्चे के नाम को ले कर कुछ सोचता ही नहीं हूं. मुझे लगा कि यह तो बड़ी गलत बात है. मैं यों ही विचार करने लगा. फिर जब शाम को शूटिंग खत्म होने के बाद मैं और जिनेलिया होटल से बाहर टहलने निकले तो मेरे दिमाग में अचानक ‘रियान’ आया. मैं ने पत्नी से कहा कि यह नाम कैसा रहेगा? उस ने पूछा कि इस का मतलब? मैं ने कहा पता नहीं. बाद में मैं ने इंटरनैट पर ‘रियान’ का मतलब खोजा तो पता चला कि यह तो एक पुराना संस्कृत का शब्द है. इस का मतलब ‘छोटा राजा’ या ‘शासक’ होता है. हम ने यह नाम बच्चे की कुंडली या उस के जन्म नक्षत्र आदि के आधार पर नहीं रखा.